Incidentul a avut loc în Gara centrală din oraşul austriac Salzburg.

Un adolescent afgan a avut o dispută verbală cu trei cerşetori români, care îi ceruseră o ţigară. Furios, afganul în vârstă de 15 ani, a aruncat cu o cutie de bere spre unul dintre români.

Cei trei români, cu vârste cuprinse între 27 şi 29 de ani, sunt acuzaţi că l-au bătut apoi pe solicitantul de azil, care a suferit răni uşoare, în zona feţei şi la un picior.

Toate cele patru persoane implicate în incident sunt cercetate penal de procurorii austrieci.